**PÁLYÁZATI FELHÍVÁS**

**Támogatott lakhatás szolgáltatás vagy rehabilitációs intézmény kialakítása és működtetése szenvedélybeteg és/vagy pszichiátriai beteg hajléktalan emberek részére**

1. **A pályázat indokoltsága és célja**

Budapest városvezetése elkötelezett a nyitott döntéshozatal és a lakosság minél nagyobb fokú bevonása, aktiválása mellett, ennek keretében a főváros az éves költségvetéséből 1 milliárd forintot különített el, hogy annak felhasználásáról a budapestiek beküldött ötletei alapján a város lakói dönthessenek.

A fővárosi közösségi költségvetés (korábbi nevén: részvételi költségvetés) keretében az Egész Budapest kategóriában nyertes *„Budapest Peremén“ Rehabilitációs otthon* elnevezésű ötlet (továbbiakban: Projekt) megvalósítására adtak megbízást a budapesti polgárok. Az ötlet megvalósítása során a Fővárosi Önkormányzat arra törekszik, hogy olyan emberek számára nyújtson lakhatást és ehhez kapcsolódó szolgáltatásokat, akiknek a problémáira, szükségleteire a jelenlegi ellátórendszer vagy nagyon kevéssé vagy egyáltalán nem nyújt választ. A megszavazott ötlet szövegében megjelenő „*személyes krízisbe került emberek*” csoportján belül külön is nevesített „*hajléktalan*” és a „*szenvedélybeteg*” jelzők együttes alkalmazásával, illetve a pszichiátriai betegséggel rendelkezők alcsoportjával való kiegészítésével kijelölhető a Budapesten élő emberek egy olyan, kiemelkedően sérülékeny csoportja, akiknek a szükségleteire és problémára nem adnak megfelelő választ a budapesti szociális szolgáltatások, ugyanakkor éppen emiatt a leginkább sürgető az ellátásuk megoldása. A **pályázat célja ezért ezen célcsoport** igényeire és szükségleteire reflektáló támogatott lakhatás szolgáltatás vagy rehabilitációs intézmény kialakítása.

A Projekt megvalósítása érdekében a Fővárosi Önkormányzat pályázatot hirdet, melynek részleteit jelen felhívás tartalmazza.

1. **A pályázók köre**

Pályázni jogosultak azok a szervezetek, amelyek – jogutódlással létrejött szervezetek esetén a jogelőd szervezet – alapdokumentumában szerepel *a hajléktalanság, szenvedélybetegség vagy pszichiátriai betegség kezelésével összefüggő cél* és az alapdokumentum kelte legalább 3 évvel megelőzi a pályázati felhívás megjelenésének napját.

A pályázaton egyaránt indulhatnak olyan szervezetek, amelyek már nyújtanak támogatott lakhatás szolgáltatást vagy működtetnek rehabilitációs intézményt, valamint olyan szervezetek is, amelyek a célcsoport számára nyújtanak egyéb szolgáltatásokat (szállást, nappali vagy bentlakásos intézményi ellátást, utcai szociális munkát, közösségi ellátásokat), azonban csak új kapacitás kialakítására nyerhető el a támogatás.

A létrejövő új szolgáltatásoknak meg kell felelniük a szociális igazgatásról és szociális ellátásokról szóló 1993. évi III. törvényben és a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I. 7.) SzCsM rendeletben (a továbbiakban: SzCsM rendelet) foglalt szakmai, személyi és tárgyi feltételeknek.

Pályázatot nyújthatnak be az alábbi jogi formában működő szervezetek, intézmények:

1. egyesületek,
2. önálló egyházi intézmények,
3. alapítványok,
4. nonprofit gazdasági társaságok,
5. egyesületi és alapítványi fenntartású intézmények,
6. többcélú kistérségi társulás intézményei,
7. helyi önkormányzati és központi költségvetési szervezetek az A-F pontok szerinti szervezetekkel közösen pályázhatnak.

Konzorciumban való pályázás feltételei

A jelen kiírás keretében a fent felsorolt szervezetek konzorciumai is benyújthatnak pályázatot, amelyhez konzorcium létrehozására irányuló együttműködési megállapodást kell kötniük. A konzorciummal kapcsolatos elvárások:

* A konzorcium maximum háromtagú lehet, egy főpályázó és kettő konzorciumi partner bevonása lehetséges.
* A pályázati konstrukcióban elvárt, hogy a konzorciumi partnerek ne csak formális társulást hozzanak létre, hanem valós együttműködés valósuljon meg közöttük a Projekt megvalósítás során.
* Konzorciumi partnerek egymás közötti pénzmozgása nem megengedett, a támogató a kifizetést partnerszinten kezeli.
1. **A támogatás mértéke**

Az igényelhető vissza nem térítendő támogatás összege: maximum 250 millió Ft. A támogatás maximális mértéke az összes elszámolható költség 100 %-a.

1. **A támogatás felhasználására vonatkozó feltételek**

Jelen pályázaton elnyerhető támogatás vissza nem térítendő pénzbeli támogatás. A felhalmozási kiadásokra elnyert támogatás egy összegben vagy amennyiben a beruházási, felújítási feladat ütemezetten valósul meg ennek figyelembevételével kerül átadásra. A működési költségek fedezetére elnyert támogatás ütemezetten negyedévente kerül átadásra. A működési támogatásra elnyert támogatás éves összege évek között eltérő lehet, azonban a rendelkezésre álló maximális forrás összegét nem lépheti túl.

A felhasználás feltételei a nyertes Projekthez igazodva a támogatási szerződésben kerülnek pontosan meghatározásra.

A pályázati támogatás felhasználhatósága:

* A forrást kizárólag új kapacitás létrehozására lehet megpályázni, meglévő szolgáltatás támogatására, illetve meglévő támogatott lakhatás szolgáltatás, rehabilitációs intézmény átalakítására/kiváltására nem.
* A forrás felhasználható ingatlan vásárlásra, építésre, átalakításra, felújításra és/vagy a szolgáltatás biztosításának az első 5 évben történő működési támogatására.
* A forrás felhasználható a szakmai szempontoknak megfelelő, a rehabilitációs intézményben nyújtott ellátások és szolgáltatások, a támogatott lakhatáshoz kapcsolódó alapszolgáltatások nyújtásához, valamint a foglalkoztatás megvalósításához szükséges berendezési tárgyak, önálló, támogatott életvitelt segítő eszközök beszerzésére.
1. **Elszámolás és ellenőrzés**

A Fővárosi Önkormányzatot széleskörű ellenőrzési jog illeti meg a forrás felhasználása és a lakhatási szolgáltatás biztosítása körében monitoring, szakmai és pénzügyi területen is.

Az elszámolási és beszámolási kötelezettségek alakulása:

|  |  |  |  |
| --- | --- | --- | --- |
|  | **Az ingatlan megszerzése, átalakítása, eszközbeszerzések****(a lakhatási szolgáltatás nyújtására, mint rendeltetésszerű használatra alkalmas állapot kialakítása)** | **5 éves****finanszírozott fenntartási kötelezettség** | **+ 5 éves****nem finanszírozott fenntartási kötelezettség** |
| **Időszak** | A támogatási szerződés hatályba lépésétől az ingatlan kialakításáig | A lakhatási szolgáltatás biztosításának első 5 éve | Az első 5 éves (támogatott) időszakot követő 5 év |
| **Finanszírozás** | támogatási előleg biztosítása (előre, egyösszegben vagy ütemezetten) | negyedéves utólagos működési támogatás biztosítása | nincsen finanszírozás |
| **Elszámolási/ beszámolási kötelezettség** | Pénzügyi elszámolás: az előlegként folyósított támogatási összeggel való tételes elszámolás a Projekthez közvetlenül kapcsolódó számlák benyújtása | Évente a tárgyévet követő február 28. napjáig részletes szakmai beszámoló és pénzügyi elszámolás benyújtása a teljes időszakra vonatkozóan, emellett negyedévente írásbeli tájékoztatás a szakmai eredményekről  | Éves beszámoló: az 5 éves (nem támogatott) kötelező fenntartási időszakban a tevékenység folyamatos nyújtásának igazolására évente utólag, a tárgyévet követő év február 28-ig szöveges, fotódokumentációval ellátott működési beszámoló benyújtása |

1. **A Projekt szakmai tervére vonatkozó feltételek**

A pályázat benyújtásakor szakmai tervben szükséges bemutatni a Projekt megvalósításának módját és eszközeit. A szakmai tervnek tartalmaznia kell a szolgáltatás kialakítására és működtetésére vonatkozó szakmai koncepciót és a megvalósításhoz kapcsolódó ütemtervet, valamint tervezett költségvetési táblázatát is. Kérjük, hogy a szakmai tervben részletesen fejtse ki a célcsoport kiválasztására és bevonására kapcsolódó terveit, továbbá részletesen mutassa be a célcsoport számára nyújtott szolgáltatásokat, valamint ezek tervezett költségeit.

A sikeres pályázat megfelel az alábbi szempontok mindegyikének:

* **A Projekt célcsoportja** olyan tartósan hajléktalan emberek csoportja, akik rendelkeznek pszichiátriai és/vagy szenvedélybetegséggel;
* A „tartós hajléktalanság” egyaránt magába foglalja a tartós (egy évet meghaladó) fedél nélküli élethelyzetet, valamint azt, ha az előbbit a szállást nyújtó intézmények sporadikus igénybevétele egészíti ki.
* A megvalósítás helyszíne Budapest.
* A pályázónak vállalni kell a rehabilitációs intézmény vagy támogatott lakhatás szolgáltatás legalább 5+5 éves fenntartását és működtetését, melyből az első öt évben a támogatás felhasználható, a második öt év a kötelező fenntartási időszak, melynek finanszírozását jelen pályázati felhívásban szereplő támogatás nem biztosítja.
* A pályázat szakmai programja kitér a szolgáltatásba bevont célcsoport szociális foglalkoztatásba és/vagy munkaerőpiaci reintegrációjára tett javaslatokra is.
* A Projekt megvalósítása során a pályázó vállalja a környezeti fenntarthatóság szempontjainak figyelembevételét.
* A rehabilitációs intézmény minimum 10, maximum 15 fő részére hozható létre, önálló lakóegységekben történő elhelyezéssel.

Kérjük a szakmai tervben térjen ki arra, hogy a fenti szempontok hogyan érvényesülnek a Projekt megvalósítása során.

1. **A pályázathoz kapcsolódó határidők**

A pályázatok benyújtásának határideje: **2022. május 10.**

A pályázatok elbírálása: **2022. május 31.**

A Támogatási szerződés megkötése: **2022. július 20-ig**

A Projekt megvalósításának időszaka: a támogatási szerződésben kerül rögzítésre. Rehabilitációs intézmény esetén a szolgáltatás megkezdésének kezdő időpontjától számított 5 év, támogatott lakhatás esetében a szolgáltatás megkezdésének időpontjától számított 10 év.

A támogatás felhasználásának elszámolási határideje: támogatási szerződésben kerül rögzítésre.

1. **A pályázatok benyújtásának módja, helye**

A pályázat magyar nyelven, kizárólag **a pályázati adatlap** kitöltésével nyújtható be. A Projekt adatlap sem formájában, sem alakjában nem változtatható. Kézzel írott pályázatok feldolgozására nincs lehetőség. A pályázati adatlap letölthető a www.budapest.hu honlapról.

A pályázatot 2 példányban (1 eredeti és 1 másolat) zárt csomagolásban, ajánlott küldeményként vagy gyorspostai szállítás igénybevételével következő címre kell beküldeni:

**Főpolgármesteri Hivatal**

**Szociálpolitikai Főosztály**

1052 Budapest, Városház utca 9-11.

A borítékra kérjük írják rá: Pályázat - “Budapest Peremén” - 2022

***A pályázatok benyújtásának határideje: 2022.04.15. - 2022.05.10.***

A határidőn túl érkező pályázatok elbírálására nem kerül sor, azok érdemi vizsgálat nélkül elutasításra kerülnek. A beérkezett pályázatokra minden esetben egy visszaigazoló e-mailt küldünk azok sikeres beérkezéséről. A benyújtott pályázati anyag eredeti példánya az elbírálást követően nem igényelhető vissza.

1. **A pályázat benyújtásához szükséges dokumentumok:**
2. Az 1. számú mellékletben található Pályázati Adatlap hiánytalanul kitöltve, aláírva.
3. A pályázó szervezet alapító okiratának hitelesített másolata.
4. Eredeti banki igazolás arról, hogy a Pályázó saját bankszámlával rendelkezik.
5. A Projekt megvalósítására vonatkozó részletes szakmai és pénzügyi terv.
6. Szakmai vezető önéletrajza, amennyiben foglalkoztatását és elszámolását a Projekt keretében tervezik.
7. Pénzügyi költségvetési terv a pályázati felhívás 2. számú mellékletének kitöltésével.
8. Amennyiben a Pályázó a Projektet más partnerekkel együttműködésben kívánja megvalósítani köteles az együttműködő partnerekkel kötött előzetes együttműködési megállapodást is csatolni.
9. Amennyiben a Pályázó a Projektet pályázati konzorciumban kívánja megvalósítani köteles a konzorciumi partnerekkel kötött előzetes konzorciumi megállapodást is csatolni.
10. A közpénzekből nyújtott támogatások átláthatóságáról szóló 2007. évi CLXXXI. törvény 14. § szerinti nyilatkozatok 1-1 eredeti példányban kitöltve (pályázati felhívás melléklete).
11. Amennyiben a Pályázó rendelkezik alkalmas ingatlannal, csatolni szükséges az ingatlan használati jogcímének alátámasztása szolgáló dokumentumot (pl. 30 napnál nem régebbi tulajdoni lap nem hiteles másolat vagy használati/bérleti szerződés).

A Pályázat benyújtásával kapcsolatos kérdések e-mailben a budapestperemen@budapest.hu e-mail címre is megküldhetőek.

Hiánypótlás

Amennyiben a Pályázó hiányosan nyújtotta be pályázatát egyszeri alkalommal lehetősége van hiánypótlásra. A hiánypótlásra a pályázót a kiíró hiánypótlási felszólító levélben kéri fel. A hiánypótlást a hiánypótlásra felszólító levél megküldését követő 8 munkanapon belül kell teljesíteni. A hiányzó dokumentum(ok) benyújtására postai úton és személyesen van lehetőség.

1. **A pályázatok elbírálásának módja**

A pályázatokat a beérkezett pályázati anyag alapján a Főpolgármesteri Hivatal munkatársaiból (Főpolgármesteri Iroda 1 fő, Okosvárosért és Részvételiségért Felelős Főpolgármester-helyettes Irodája 1 fő, Szociálpolitikai Főosztály 1 fő) és a Fővárosi Szociális Közalapítvány kuratóriumából álló bírálóbizottság véleményezi, és tesz javaslatot a támogatásról dönteni jogosult Fővárosi Közgyűlésnek.

A bírálóbizottság a teljes támogatási keret felhasználása érdekében a 250 millió Ft-os támogatás teljes felhasználására tesz javaslatot. A kiíró tartalék listát is meghatároz, arra az esetre, ha valamely pályázóval a támogatási szerződés megkötése a döntést követően meghiúsulna.

A benyújtott pályázatok bírálata alapján a támogatási szerződés megkötésére javasolt pályázók listáját a Fővárosi Közgyűlés hagyja jóvá.

A Pályázat értékelésének szempontjai

|  |  |
| --- | --- |
| **Értékelési szempont** | **Pontszám** |
| A Projekt megvalósítás szakmai tervezete | 1-20 pont |
| A Projekt költségtervezete | 1-15 pont |
| A Projekt a Pályázó tulajdonában álló ingatlanban valósul meg | + 1 pont  |
| A Projekt családi házas környezetben valósul meg | + 2 pont |
| A pályázat konzorciumi partnerségben valósul meg | + 1 pont |
| A Projekt az Utcai Gondozó Szolgálattal (SzCsM Rendelet 104. § szerinti feladatot ellátó szolgáltató) együttműködésben valósul meg | + 5 pont |

A Fővárosi Önkormányzat fenntartja a jogot a jelen Pályázati kiírás indoklás nélküli visszavonására vagy a Pályázati eljárás eredménytelenné nyilvánítására. Ebben az esetben a Pályázók kárigényt semmilyen jogcímen nem érvényesíthetnek a Fővárosi Önkormányzattal szemben.

1. **Adatkezelés**

Az adatkezelési tájékoztató az alábbi linken érhető el: <https://einfoszab.budapest.hu/form/adatkezelesi-tajekoztatok;id=729>

A Pályázó a pályázat benyújtásával elismeri, hogy az adatkezelési tájékoztató tartalmát megismerte, az abban foglaltakat elfogadta.

1. **sz. melléklet: pályázati adatlap**

**Pályázat - „Budapest Peremén” - 2022.**

Átvevő tölti ki

Érkezett:.........................................................

Sorszám:.........................................................

1. **A pályázó adatai:**

Szervezete megnevezése:

Címe:

A pályázat kapcsán kijelölt felelős személy neve:

Email címe:

Telefonszáma:

1. **A Pályázó releváns szakmai tapasztalata**

Kérjük, mutassa be a célcsoport számára nyújtott elmúlt 3 éves munkáját, amely alátámasztja azt, hogy a tervezett projekt megvalósításában szakmai tapasztalattal rendelkezik (max. 4000 karakter). Külön csatolandó.

1. **A pályázó bankszámlaszáma:**

A pályázó bankszámlaszámát vezető bank neve, címe:

A pályázó adószáma:

1. **A Támogatási Szerződés aláírására felhatalmazott személy(ek), szervezet:**

Neve/megnevezése:

Székhelye:

Képviselőjének neve:

Tisztségének megnevezése:

Email címe:

Telefonszáma:

1. **Pályázati adatok:**

Igényelt támogatás összege:

Összköltség:

A pályázó ÁFA visszatérítésre jogosult?: igen/nem

Budapest, 2022. …………………………..

**........................................................**

 Pályázó

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |  |  |  |  |  | **2. sz. melléklet** |
| **Pályázat - "Budapest Peremén" - 2022**  |  |
| **Pénzügyi terv** |  |
|  |  |  |  |  |  |  |  | **Adatok: ezer Ft-ban** |
|  | **Tervezett működési kiadások** | **Tervezett felhalmozási kiadások** |  |
|  | **Személyi juttatás** | **Munkaadókat terhelő járulékok** | **Bérleti díj** | **Vásárolt szolgáltatás\*** | **Készlet és anyag beszerzés** | **Egyéb működési kiadások** | **Felújítás** | **Beruházás** | **Összesen** |
| 1. év |   |   |   |   |   |   |   |   |   |
| 2. év |   |   |   |   |   |   |   |   |   |
| 3. év |   |   |   |   |   |   |   |   |   |
| 4. év |   |   |   |   |   |   |   |   |   |
| 5. év |   |   |   |   |   |   |   |   |   |
| **Összesen** |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
| \* közüzemi díjakat is itt kérjük megadni |  |  |  |  |  |  |  |
| A 2. sz. melléklethez a kiadások rövid szöveges bemutatását kérjük csatolni.  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
| Kelt: Budapest, 2022. |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  | Pályázó |  |

**3./1. sz. melléklet: Nyilatkozat**

**Nyilatkozat**

**Tudomásul veszem, hogy** nem indulhat pályázóként és nem részesülhet támogatásban a közpénzekből nyújtott támogatások átláthatóságáról szóló 2007. évi CLXXXI. törvény (továbbiakban: Knyt.) 6.§-ának (1)-(2) és (5) bekezdése értelmében azon pályázó:

a) aki a pályázati eljárásban döntés-előkészítőként közreműködő vagy döntéshozó,

b) a kizárt közjogi tisztségviselő,

c) az a)-b) pont alá tartozó személy közeli hozzátartozója,

d) az a)-c) pontban megjelölt személy tulajdonában álló gazdasági társaság,

e) olyan gazdasági társaság, alapítvány, társadalmi szervezet, egyház vagy szakszervezet, illetve ezek önálló jogi személyiséggel rendelkező olyan szervezeti egysége, amelyben az a)-c) pont alá tartozó személy vezető tisztségviselő, az alapítvány kezelő szervének, szervezetének tagja, tisztségviselője, a társadalmi szervezet, az egyház vagy a szakszervezet ügyintéző vagy képviseleti szervének tagja,

f) az a társadalmi szervezet, egyház vagy szakszervezet, illetve ezek önálló jogi személyiséggel rendelkező azon szervezeti egysége,

*fa)* amely a pályázat kiírását megelőző öt évben együttműködési megállapodást kötött vagy tartott fenn Magyarországon bejegyzett párttal (a továbbiakban: párt),

*fb)* amely a pályázat kiírását megelőző öt évben párttal közös jelöltet állított országgyűlési, európai parlamenti vagy helyi önkormányzati választáson,

g) akinek a részvételből való kizártságának tényét a Knyt. 13. § alapján a Kormány által kijelölt szerv által üzemeltetett honlapon ([www.kozpenzpalyazat.gov.hu](http://www.kozpenzpalyazat.gov.hu/)) közzétették.

Budapest, 2022. …………………………….

 cégszerű aláírás

**3./2. sz. melléklet: Nyilatkozat**

**Nyilatkozat**

a közpénzekből nyújtott támogatások átláthatóságáról szóló 2007. évi CLXXXI. törvény szerinti összeférhetetlenség, illetve érintettség fennállásáról, vagy hiányáról

A Támogatott neve:

Természetes személy lakcíme:

Születési helye, ideje:

Gazdasági társaság esetén székhelye:

Cégjegyzékszáma:

Adószáma:

Képviselőjének neve:

Egyéb szervezet esetén székhelye:

Képviselőjének neve:

Nyilvántartásba vételi okirat száma:

Nyilvántartásba vevő szerv megnevezése:

Kijelentem, hogy személyemmel, illetve a támogatottként megjelölt szervezettel szemben a közpénzekből nyújtott támogatások átláthatóságáról szóló 2007. évi CLXXXI. törvény (Knyt.)

– 6. § (1) bekezdése szerinti összeférhetetlenség

 1. nem áll fenn vagy

2. fennáll az …pont alapján

– 8. § (1) bekezdése szerinti érintettség

 1. nem áll fenn vagy

2. fennáll az …pont alapján

Az összeférhetetlenség vagy az érintettség alapjául szolgáló körülmény leírása:

…………………………………………………………………………………………………………………………………………………………

Kijelentem, hogy az összeférhetetlenség megszüntetésére az alábbiak szerint intézkedtem:

…………………………………………………………………………………………………………………………………………………………

Kijelentem, hogy az érintettség közzétételét külön űrlap csatolásával kezdeményeztem.

Budapest, 2022. ………………………

Aláírás/Cégszerű aláírás